
Comisia pentru buget,

finanţe şi bănci

Bucureşti,   04.06.2003

Nr. 131

AVIZ

asupra propunerii legislative privind modificarea Legii nr.189/2 noiembrie 2000 privind aprobarea Ordonanţei Guvernului nr.105/1999 pentru modificarea şi completarea Decretului-Lege nr.118/1990 privind acordarea unor drepturi persoanelor persecutate din motive politice de către dictatura instaurată cu începere de la 6 martie 1945, precum şi celor deportate în străinătate sau constituite ca prizonieri, republicată şi publicată în Monitorul Oficial nr.553/8 noiembrie 2000
Cu adresa nr. 648 din 25 februarie 2003, Biroul Permanent, conform art. 89 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă privind modificarea Legii nr.189/2 noiembrie 2000 privind aprobarea Ordonanţei Guvernului nr.105/1999 pentru modificarea şi completarea Decretului-Lege nr.118/1990 privind acordarea unor drepturi persoanelor persecutate din motive politice de către dictatura instaurată cu începere de la 6 martie 1945, precum şi celor deportate în străinătate sau constituite ca prizonieri, republicată şi publicată în Monitorul Oficial nr.553/8 noiembrie 2000.

In urma examinării, în şedinţa din data de 04.06.2003, Comisia, cu 3 voturi împotrivă, a hotărât respingerea din următoarele considerente:

Prin adoptarea acestei iniţiative legislative parlamentare s-ar crea o discriminare:

- între beneficiarii măsurilor reparatorii menţionaţi în propunerea legislativă pe de o parte şi descendenţii celorlalte categorii de persoane prevăzute la art. 1 din Ordonanţa Guvernului nr. 105/1999 pe de altă parte;

- între beneficiarii acestei propuneri legislative pe criteriul vârstei avute de aceştia la data executării părintelui;

- faţă de alţi beneficiari ai unor măsuri reparatorii, prevăzute în legi speciale, respectiv pentru descendenţii acestora care ar putea solicita să li se acorde aceleaşi drepturi.

PREŞEDINTE,

Prof. dr. Florin Georgescu
SECRETAR,

Dr. Daniel Ionescu

